	SAŽETAK KARAKTERISTIKA LIJEKA



1.	NAZIV VETERINARSKOG LIJEKA

Enroxil 10 % 100 mg/ml rastvor za injekciju za goveda i svinje


2. 	KVALITATIVNI I KVANTITATIVNI SASTAV

1 ml rastvora za injekciju sadrži:
 
Aktivna supstanca: 
enrofloksacin               100 mg

Pomoćne supstance:

	Kvalitativni sastav pomoćnih supstanci i drugih sastojaka
	Kvantitativni sastav ako su te informacije važne za pravilnu primjenu veterinarskog lijeka 

	n-butil alkohol
	30 mg

	kalijum hidroksid
	

	voda za injekcije
	



Bistar rastvor žute boje.


3. 	KLINIČKI PODACI

3.1. 	Ciljne vrste životinja

Goveda i svinje.

3.2. 	Indikacije za upotrebu, za svaku ciljnu vrstu

Goveda:
Liječenje infekcija respiratornog trakta koje prouzrokuju sojevi bakterija Pasteurella multocida, Mannheimia haemolytica i Mycoplasma spp. osjetljivi na enrofloksacin. 
Liječenje teškog, akutnog mastitisa uzrokovanog sojevima Escherichia coli osjetljivim na enrofloksacin.
Liječenje infekcija digestivnog trakta uzrokovanih sojevima Escherichia coli osjetljivim na enrofloksacin.
Liječenje septikemije uzrokovane sojevima Escherichia coli osjetljivim na enrofloksacin.
Liječenje akutnog mikoplazmatskog artritisa uzrokovanog sojevima Mycoplasma bovis osjetljivim na enrofloksacin, kod goveda mlađih od 2 godine.

Svinje:
Liječenje infekcija respiratornog trakta prouzrokovanih sojevima bakterija Pasteurella multocida, Mycoplasma spp. i Actinobacillus pleuropneumoniae osjetljivi na enrofloksacin. 
Liječenje infekcija urinarnog trakta uzrokovanih sojevima Escherichia coli osjetljivim na enrofloksacin. 
Liječenje MMA sindroma (mastitis, metritis, agalakcija) koji je uzrokovan sojevima  Escherichia coli i Klebsiella spp. osjetljivim na enrofloksacin.
Liječenje infekcija digestivnog trakta uzrokovanih sojevima Escherichia coli osjetljivim na enrofloksacin.
Liječenje septikemije uzrokovane sojevima Escherichia coli osjetljivim na enrofloksacin.



3.3. 	Kontraindikacije

Lijek ne primjenjivati profilaktički.
Ne upotrebljavati u slučaju infekcije uzrokovane bakterijama rezistentnim na enrofloksacin.
Ne upotrebljavati kod poremećaja u razvoju hrskavice i/ili tokom povrede lokomotornog sistema, pogotovo na funkcionalno opterećenim zglobovima ili zbog opterećenja  zglobova tjelesnom težinom. 
Ne upotrebljavati u slučaju poznate  preosjetljivosti na enrofloksacin ili druge fluorohinolone ili na bilo koju pomoćnu supstancu u sastavu lijeka.
Ne upotrebljavati kod konja u razvoju zbog mogućeg štetnog djelovanja na zglobnu hrskavicu.

3.4. 	Posebna upozorenja 

Zbog nemogućnosti tačnog doziranja, ovaj lijek nije prikladan za liječenje prasadi tjelesne mase manje od 10 kg.

3.5. 	Posebne mjere predostrožnosti pri upotrebi lijeka

Posebne mjere predostrožnosti za bezbjednu upotrebu kod ciljne vrste životinja:

Prilikom upotrebe lijeka se treba pridržavati zvaničnih i lokalnih smjernica za upotrebu antibiotika.
Fluorohinolone treba koristiti samo za liječenje onih bolesti za koje već postoje saznanja ili se očekuje da će slabije reagovati na druge klase antimikrobnih ljekova.
Kada je moguće, fluorohinolone treba davati samo na osnovu nalaza antibiograma.
Upotreba lijeka koja nije u skladu sa uputstvom može da dovede do povećanja zastupljenosti bakterija rezistentnih na fluorohinolone i da smanji efikasnost liječenja drugim hinolonima, zbog moguće unakrsne rezistencije.
Čep na bočici smije se probušiti najviše 40 puta. Za liječenje veće grupe životinja, lijek treba uzimati pomoću šprica, koristeći iglu stalno zabodenu kroz čep.

Kod teladi koja je liječena oralnom dozom od 30 mg enrofloksacina/kg t.m. tokom 14 dana, su uočene degenerativne promjene zglobne hrskavice.
Primjena enrofloksacina kod mladih životinja u razvoju može uzrokovati oštećenje zglobne hrskavice.
Izlučivanje fluorohinolona je usporeno u slučaju oštećenja bubrega.
Liječenje se ne smije ponavljati ako se javi alergijska reakcija.

Posebne mjere predostrožnosti koje treba da preduzme lice koje daje veterinarski lijek životinjama:

Lica sa poznatom preosjetljivošću na fluorohinolone treba da izbjegavaju kontakt sa veterinarskim lijekom. Treba izbjegavati kontakt lijeka sa kožom i očima. U slučaju da lijek dođe u kontakt sa kožom ili očima, zahvaćeno područje treba odmah isprati velikom količinom čiste vode. 

Nakon upotrebe lijeka treba oprati ruke. 

U slučaju nehotičnog samoubrizgavanja, odmah potražite savjet ljekara i pokažite mu uputstvo za lijek ili pakovanje.

Tokom rukovanja lijekom ne jesti, ne piti niti pušiti.

Posebne mjere predostrožnosti za zaštitu životne sredine

Nije primjenjivo.





3.6. 	Neželjeni događaji 

Goveda:
	[bookmark: _Hlk240368102]Rijetko:
(1 do 10 životinja / 10.000 liječenih životinja)
	Cirkulatorni šok 1


	Vrlo rijetko
(< 1 životinja / 10 000 liječenih životinja, uključujući izolovane slučajeve):
	Poremećaji digestivnog trakta2


1 Nakon intravenske primjene, pretpostavlja se kao rezultat poremećaja u cirkulaciji nakon intravenske primjene.
2 Znaci su blagi i prolazni.

Svinje:
	Vrlo rijetko
(< 1 životinja / 10 000 liječenih životinja, uključujući izolovane slučajeve):
	Poremećaji digestivnog trakta1

	Nepoznata učestalost (ne može se procijeniti prema dostupnim podacima):
	Inflamatorna reakcija na mjestu primjene2


1 Znaci su blagi i prolazni.
2Nakon intramuskularne primjene, može trajati do 28 dana. 

Prijava neželjenih događaja je od velikog značaja jer omogućava kontinuirano praćenje bezbjednosti veterinarskih ljekova. Neželjeni događaj treba prijaviti, po mogućnosti preko veterinara, nosiocu dozvole za lijek, ili Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me. Odgovarajući podaci za kontakt se nalaze u uputstvu za lijek.

3.7. 	Upotreba tokom graviditeta, laktacije i nošenja jaja

Graviditet:

[bookmark: _Hlk240368405]Goveda
Enrofloksacin se može upotrebljavati kod krava tokom prve četvrtine graviditeta. Upotreba lijeka kod krava tokom zadnje 3 četvrtine graviditeta treba da se zasniva na procjeni odnosa koristi i rizika od strane nadležnog veterinara.

Svinje
Bezbjednost lijeka nije utvrđena tokom graviditeta.
Lijek treba primijeniti samo nakon procjene nadležnog veterinara o odnosu koristi i rizika.

3.8. 	Interakcija sa drugim ljekovima i drugi oblici interakcija

Ne koristiti enrofloksacin istovremeno sa antimikrobnim supstancama koje djeluju antagonistički na hinolone (npr. makrolidi, tetraciklini ili fenikoli).
Ne koristiti istovremeno sa teofilinom jer eliminacija teofilina može biti odložena.

3.9. 	Put primjene i doziranje 

Za intravensku, subkutanu ili intramuskularnu primenu.
Kod ponovljene primjene lijek treba aplikovati na drugo mesto.

Da bi se obezbijedilo pravilno doziranje treba što tačnije odrediti tjelesnu masu životinje.

Goveda
5 mg enrofloksacina/kg t.m., što odgovara 1 ml/20 kg t.m., jednom dnevno tokom 3 do 5 dana.
Akutni mikoplazmatski artritis, uzrokovan sojevima Mycoplasma bovis osjetljivim na enrofloksacin, kod goveda starosti do 2 godine: 5 mg enroflokscina/kg t.m, što odgovara 1 ml/20 kg t.m., jednom dnevno tokom 5 dana.
Lijek treba aplikovati sporo intravenski ili subkutano.
Akutni mastitis čiji je uzročnik Escherichia coli: 5 mg enrofloksacina/kg t.m., što odgovara 1 ml/20 kg t.m, sporom intavenskom injekcijom jednom dnevno, tokom dva uzastopna dana.
Druga doza se može se primijeniti subkutano. U tom slučaju, primjenjuje se karenca odobrena za subkutanu primjenu.
Kod subkutane primene, na jedno injekciono mesto ne treba aplikovati više od 10 ml lijeka.

Svinje
2,5 mg enrofloksacina/kg t.m., što odgovara 0,5 ml/20 kg t.m., jednom dnevno intramuskularnom injekcijom tokom 3 dana.
Infekcije digestivnog trakta ili septikemije uzrokovane Escherichia coli: 5 mg enrofloksacina/kg t.m., što odgovara 1 ml/20 kg t.m., jednom dnevno intramuskularnom injekcijom tokom 3 dana.
Kod svinja, injekcije treba aplikovati u vrat, kod baze uha.
Kod intramuskularne primjene na jedno injekciono mjesto ne treba aplikovati više od 3 ml lijeka.

3.10.  Simptomi predoziranja (i odgovarajuće mjere u hitnim slučajevima i antidoti)

Kod slučajnog predoziranja mogu se javiti poremećaji digestivnog trakta (npr. povraćanje i dijareja) i neurološki simptomi.
Kod svinja nijesu zabilježeni neželjeni efekti nakon primjene u dozama 5 puta većim od preporučenih.
Nema poznatog antidota, i u slučaju predoziranja treba primijeniti simptomatsku terapiju.

3.11.  Posebna ograničenja za upotrebu i posebni uslovi za upotrebu, uključujući ograničenja upotrebe antimikrobnih i antiparazitskih veterinarskih lijekova da bi se ograničio rizik od razvoja rezistencije

Nije primjenjivo

3.12. Karenca

Goveda:

Nakon intravenske primjene:
Meso i iznutrice: 5 dana.
Mlijeko: 3 dana.

Nakon subkutane primjene:
Meso i iznutrice: 12 dana.
Mlijeko: 4 dana.

Svinje:
Meso i iznutrice: 13 dana.


4. 	FARMAKOLOŠKI PODACI

4.1.   ATCvet kod: QJ01MA90

4.2. 	Farmakodinamika

Mehanizam dejstva
Fluorohinoloni djeluju na DNK girazu i topoizomeraza IV, dva enzima neophodna za DNK replikaciju i transkripciju. Inhibicija je posljedica formiranja nekovalentne veze molekula fluorohinolona sa ovim enzimima. Nastali enzim-DNK-fluorohinolon kompleksi onemogućavaju nastavljanje replikacije i translacije, a inhibicija sinteze DNK i informacione RNK dovodi do brzog ubijanja patogenih bakterija, koje zavisi od koncentracije lijeka. Enrofloksacin ima baktericidno dejstvo i baktericidna aktivnost je zavisna od koncentracije.

Antibakterijski spektar 
Enrofloksacin djeluje na mnoge gram-negativne bakterije poput Escherichia coli, Klebsiella spp., Actinobacillus pleuropneumoniae, Pasteurella spp. (npr. Pasteurella multocida), na gram-pozitivne bakterije kao što je Staphylococcus spp. (npr. Staphylococcus aureus) i protiv Mycoplasma spp. u preporučenim terapijskim dozama.

Vrste i mehanizmi rezistencije
Rezistencija na fluorohinolone potiče iz pet izvora:  (1) tačkaste mutacije gena koji kodiraju DNK girazu i/ili topoizomerazu IV, dovodeći do izmjena navedenih enzima, (2) izmjena u propustljivosti gram-negativnih bakterija za lijek (3) mehanizmi efluksa, (4) rezistencija posredovana plazmidima i (5) protein koji štite girazu. Unakrsna rezistencija unutar klase fluorohinolona je česta.

4.3. 	Farmakokinetika

Enrofloksacin se brzo resorbuje nakon parenteralne primjene. Biološka raspoloživost je visoka (skoro 100% kod svinja i goveda), sa niskim do umjerenim stepenom vezivanja za proteine plazme (oko 20 do 50%). Procenat enrofloksacina koji se metaboliše do aktivnog metabolita ciprofloksacina iznosi oko 40% kod preživara i manje od 10% kod svinja. 
Enrofloksacin i ciprofloksacin se dobro distribuiraju u sva ciljna tkiva, npr. pluća, bubrege, kožu i jetru, u kojima dostižu 2 do 3 puta veće koncentracije nego u plazmi. Nepromijenjeni polazni molekul i aktivni metabolit se eliminišu iz organizma putem urina i fecesa.
Kod primjene lijeka u intervalu od 24 sata ne dolazi do akumulacije lijeka u plazmi.
U mlijeku se većina aktivnosti lijeka zasniva na djelovanju ciprofloksacina. Ukupna koncentracija lijeka dostiže maksimum 2 sata nakon primjene; tokom doznog intervala od 24 sata ukupna izloženost lijeku je približno 3 puta veća u poređenju sa plazmom.

	
	Svinje
	Svinje
	Goveda
	Goveda

	Doza (mg/kg t.m.)
	2,5
	5
	5
	5

	Put primjene
	intramuskularno
	intramuskularno
	intravenski
	subkutano

	Tmax (h)
	2
	2
	/
	3,5

	Cmax (µg/mL)
	0,7
	1,6
	/
	0,733

	AUC (µg∙h/mL)
	6,6
	15,9
	9,8
	5,9

	Terminalno poluvrijeme (h)
	13,12
	8,10
	/
	7,8

	Poluvrijeme eliminacije (h)
	7,73
	7,73
	2,3
	

	F (%)
	95,6
	/
	/
	88,2



Podaci o uticaju na životnu sredinu

Kada se primjenjuje na propisan način ovaj lijek ne utiče na životnu sredinu.


5. 	FARMACEUTSKI PODACI

5.1. 	Glavne inkompatibilnosti

Zbog nedostatka studija kompatibilnosti, ovaj veterinarski lijek se ne smije miješati sa drugim veterinarskim ljekovima.

5.2. 	Rok upotrebe

Rok upotrebe veterinarskog lijeka upakovanog za prodaju: 5 godina.
Rok upotrebe nakon prvog otvaranja unutrašnjeg pakovanja: 28 dana.

5.3.	Posebno uputstvo za čuvanje lijeka

Čuvati na temperaturi ispod 25°C.
Čuvati u originalnom pakovanju.
Zaštititi od svjetlosti.


5.4. 	Vrsta i sastav unutrašnjeg pakovanja

Bočica od smeđeg stakla (tipa I ili II), zapremine 100 ml, zatvorena čepom od brombutil gume, sa aluminijskom kapicom, u kartonskoj kutiji.

5.5. 	Posebna upozorenja za odlaganje neiskorišćenog veterinarskog lijeka ili otpada koji je nastao prilikom upotrebe lijeka

Ljekovi se ne smiju bacati u otpadne vode ili kućni otpad.

Neiskorišćeni veterinarski lijek ili otpadni materijal nakon njegove upotrebe treba ukloniti, u skladu sa važećim propisima. Ove mjere pomažu zaštiti životne sredine.


6. 	NAZIV NOSIOCA DOZVOLE ZA LIJEK
	
D.S.D. „KRKA d.d. Novo mesto“ Slovenija - predstavništvo Podgorica


7. 	BROJ DOZVOLE ZA LIJEK

2040/25/34 - 6046


8. 	DATUM PRVE DOZVOLE ZA LIJEK

27.05.2025. godine


9. 	DATUM POSLEDNJE REVIZIJE SAŽETKA KARAKTERISTIKA LIJEKA

12.11.2026. godine


10.     KLASIFIKACIJA VETERINARSKOG LIJEKA

[bookmark: _GoBack]Veterinarski lijek se izdaje na veterinarski recept.

[bookmark: _Hlk73467306]Detaljne informacije o ovom veterinarskom lijeku su dostupne u Registru veterinarskih ljekova koji je objavljen na stranici: https://cinmed.me/registar-veterinarskih-ljekova/ 

